[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 29.7.2009

KOM(2009) 421 endelig

2007/0248 (COD)

KOMMISSIONENS UDTALELSE

i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringer til Rådets fælles holdning til forslaget til Europa-Parlamentets og Rådets direktiv om ændring af direktiv 2002/22/EF om forsyningspligt og brugerrettigheder i forbindelse med elektroniske kommunikationsnet og -tjenester, direktiv 2002/58/EF om behandling af personoplysninger og beskyttelse af privatlivets fred i den elektroniske kommunikationssektor og forordning (EF) nr. 2006/2004 om forbrugerbeskyttelsessamarbejde mellem nationale myndigheder med ansvar for håndhævelse af lovgivning om forbrugerbeskyttelse

OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2007/0248 (COD)

KOMMISSIONENS UDTALELSE

i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringer til Rådets fælles holdning til forslaget til Europa-Parlamentets og Rådets direktiv om ændring af direktiv 2002/22/EF om forsyningspligt og brugerrettigheder i forbindelse med elektroniske kommunikationsnet og -tjenester, direktiv 2002/58/EF om behandling af personoplysninger og beskyttelse af privatlivets fred i den elektroniske kommunikationssektor og forordning (EF) nr. 2006/2004 om forbrugerbeskyttelsessamarbejde mellem nationale myndigheder med ansvar for håndhævelse af lovgivning om forbrugerbeskyttelse

1. BAGGRUND

Procedure

Den 13. november 2006 vedtog Kommissionen sit forslag til et direktiv KOM(2007) 698 – 2007/0248 (COD) (direktivet om borgernes rettigheder) og forelagde det for Europa-Parlamentet og Rådet den 15. november 2007 med henblik på vedtagelse efter proceduren med fælles beslutningstagning i henhold til EF-traktatens artikel 251.

Det Europæiske Økonomiske og Sociale Udvalg afgav udtalelse den 29. maj 2008. Regionsudvalget afgav udtalelse den 19. juni 2008.

I henhold til EF-traktatens artikel 250 vedtog Kommissionen den 6. november 2008 sit ændrede forslag[1], der helt eller delvis indarbejdede mange af de ændringer, som Europa-Parlamentet havde vedtaget ved førstebehandlingen den 24. september 2008.

Rådet fastlagde i overensstemmelse med traktatens artikel 251 sin fælles holdning om forslaget den 16. februar 2009[2].

Kommissionen vedtog sin meddelelse om Rådets fælles holdning den 17. februar 2009[3].

Europa-Parlamentet fastlagde sin holdning ved andenbehandlingen den 6. maj 2009.

2. FORMÅLET MED KOMMISSIONENS FORSLAG

Kommissionens forslag sigter mod at tilpasse rammebestemmelserne for elektronisk kommunikation, for så vidt angår forsyningspligtdirektivet[4] og direktivet om privatlivets fred i den elektroniske kommunikationssektor[5], for at udbygge visse forbruger- og brugerrettigheder og for at sikre, at elektronisk kommunikation er troværdig, sikker og pålidelig, og at der sikres et højt beskyttelsesniveau for enkeltpersoners privatliv og personoplysninger.

3. KOMMISSIONENS BEMÆRKNINGER

3.1. Generelt

På samlingen den 6. maj 2009 vedtog Europa-Parlamentet en række ændringer, det havde forhandlet med Rådet, til Rådets fælles holdning med henblik på at sikre vedtagelse ved andenbehandlingen. De heraf følgende ændringer vedrører i det væsentlige:

- Tilpasning af forsyningspligten til markedets og teknologiens udviklinger, herunder at give medlemsstaterne mulighed for at opgradere forsyningspligten til bredbånd.

- Udbygge adgangen til elektronisk kommunikation for handicappede, navnlig ved at medtage terminaludstyr under direktivets anvendelsesområde; øget adgang til og valg af tjenester for handicappede, konsolideret ret til alarmtjenester i EU.

- Forbedrede kontraktvilkår og mere omfattende information til forbrugerne om tjenester, herunder bedre sammenlignelige priser og flere beføjelser til de nationale tilsynsmyndigheder vedrørende takstoplysninger til forbrugerne.

- Oplysninger til brugere om de mest almindelige anvendelser af elektroniske kommunikationstjenester til at foretage ulovlige aktiviteter eller til at sprede skadeligt indhold.

- Udbyggede bestemmelser om adgang til alarmtjenester, herunder bl.a . en stærkere forpligtelse til at give stedsbestemmende data videre til beredskabsmyndighederne, bedre information til borgerne om '112'-nummeret, og at give Kommissionen beføjelse til via udvalgsproceduren at få adgang til '112'-tjenester.

- Fremme borgernes adgang til 116-tjenester, og beføjelser til Kommissionen via udvalgsproceduren til at sikre en effektiv gennemførelse af 116-nummerserien.

- Gøre det lettere at skifte udbyder, herunder en tidsfrist for nummeraktivering efter portering; udvidelse af de nationale tilsynsmyndigheders beføjelser til at overvåge og håndhæve portering; indførelse af udvalgsprocedure til modernisering af porteringsforpligtelser.

- Udbygget forpligtelse for medlemsstaterne til at revidere transmissionspligten.

- Modernisering og ajourføring af lovgivningen, så den tilpasses teknologi- og markedsudviklinger, strømlining af direktivets bestemmelser (f.eks. fjernelse af forældede forpligtelser osv.).

- Foranstaltninger, som udbyderne skal træffe for at sikre deres tjenesters sikkerhed.

- Forpligtelser for udbydere af elektroniske kommunikationstjenester til at anmelde sikkerhedsbrud, der berører personoplysninger, til myndighederne og (i nogle tilfælde) til berørte abonnenter eller enkeltpersoner samt indførelse af udvalgsprocedurer, således at Kommissionen kan fastlægge de nærmere bestemmelser vedrørende anmeldelse af sikkerhedsbrud.

- Strengere bestemmelser om beskyttelse mod spyware og placering af 'cookies' på brugernes udstyr.

Kommissionen accepterer Europa-Parlamentets ændringer, da de er i tråd med det overordnede mål med forslaget og dets generelle aspekter.

3.2. Ændret forslag

I medfør EF-traktatens artikel 250, stk. 2, ændrer Kommissionen sit forslag i tråd med de ændringer, Europa-Parlamentet vedtog på sin plenarforsamling den 6. maj 2009.

[1] KOM(2008) 723 endelig.

[2] EUT C 103E af 5.5.2009, s. 40.

[3] KOM(2009) 78 endelig.

[4] Europa-Parlamentets og Rådets direktiv 2002/22/EF af 7. marts 2002 om forsyningspligt og brugerrettigheder i forbindelse med elektroniske kommunikationsnet og -tjenester (EFT L 108 af 24.4.2002, s. 51).

[5] Europa-Parlamentets og Rådets direktiv 2002/58/EF af 12. juli 2002 om behandling af personoplysninger og beskyttelse af privatlivets fred i den elektroniske kommunikationssektor (EFT L 201 af 31.7.2002, s. 37).